**ARCHWILIAD**

**CYNLLUN DATBLYGU LLEOL DIWYGIEDIG (2018-2033)**

**SIR GAERFYRDDIN**

**Sesiwn Gwrandawiad 3 - Tai a Seilwaith Cymunedol**

|  |  |
| --- | --- |
| **Cam Gweithredu** | **I'w gwblhau erbyn:** |
| **AP2/1 -** Diwygio Polisi SP4, ei gyfiawnhad rhesymegol a'r atodiad i gynnwys y ffigwr diwygiedig o ran y cyflenwad tai sef 9,045, darparu manylion am gyfansoddiad y cyflenwad tai a thaflwybr wedi'i ddiweddaru. | 21 Tachwedd 2024 |
| **AP2/2 -** Y Cyngor i ddarparu rhestr o hap-safleoedd a ganiatawyd dros y 10 mlynedd diwethaf a nodi pa rai a ailddosbarthwyd fel ymrwymiadau. | 21 Tachwedd 2024 |
| **AP2/3 -** Y Cyngor i ddarparu rhestr o safleoedd ymrwymedig sydd wedi'u cynnwys yn y cyflenwad tai a manylion y safleoedd hynny nad ydynt wedi'u cynnwys yn y cyflenwad. | 21 Tachwedd 2024 |
| **AP2/4 -** Diwygio Polisi HOM1 i wahaniaethu rhwng pa safleoedd sy'n ddyraniadau a pha rai sy'n safleoedd ymrwymedig.  | 21 Tachwedd 2024 |
| **AP2/5 -** Ychwanegu atodlen i'r atodiad sy'n rhoi manylion am y dyraniadau tai, gofynion cyflwyno'n raddol, cyfyngiadau gofynion seilwaith a rhwymedigaethau cynllunio. | 21 Tachwedd 2024 |
| **AP2/6** –Diwygio Atodiad 7 i gynnwys Tabl Dosbarthiad Gofodol wedi'i ddiweddaru. | 21 Tachwedd 2024 |
| **AP2/7** – Diwygio Polisi HOM2 i gyfeirio at Bolisi PSD1. | 21 Tachwedd 2024 |
| **AP2/8** –Diwygio Polisi HOM3 i wneud yn glir ei fod yn berthnasol i aneddiadau Haen 4 a symud y drydedd frawddeg sy'n dechrau gyda '*Cyfeirir ar y canllawiau..'* i'r cyfiawnhad rhesymegol. Yn ogystal, gofynnir i'r Cyngor ddarparu nodyn briffio sy'n esbonio sut mae'r cap 10% wedi deillio neu awgrymu geiriad amgen o'r polisi. | 21 Tachwedd 2024 |
| **AP2/9** –Diwygio'r Cynllun i gynnwys polisi dwysedd tai. | 21 Tachwedd 2024 |
| **AP2/10** - Diwygio Polisi HOM6 i drwy fewnosod 'angen' cyn hyfyw yn yr ail baragraff i ddarllen '....os gellir dangos bod eu hangen, eu bod yn hyfyw..'  | 21 Tachwedd 2024 |
| **AP2/11** – Diwygio'r Cynllun drwy gynnwys polisi newydd mewn perthynas â diogelu cyfleusterau cymunedol. | 21 Tachwedd 2024 |
| **AP2/12** – Diwygio Polisi INF2 i nodi'r defnyddiau y bydd eu hangen i gyflwyno Asesiad o'r Effaith ar Iechyd. | 21 Tachwedd 2024 |

Nodyn cyffredinol ar Bwyntiau Gweithredu:

Fel arfer, cytunir ar y rhain mewn egwyddor gan yr Arolygwyr a'r Cyngor, ac unrhyw gyfranogwr arall yn ôl y gofyn, ar ddiwedd y sesiwn gwrandawiad berthnasol. Lle bo hynny'n bosibl, bydd y Pwyntiau Gweithredu yn nodi amserlen y cytunwyd arni i'w chwblhau. Os nad yw'n bosibl pennu'r amserlen ar adeg y drafodaeth, bydd y Cyngor yn cysylltu â'r Arolygwyr am hyn drwy'r Swyddog Rhaglen. Bydd yr Arolygwyr yn anfon y geiriad awgrymedig ar gyfer yr Pwyntiau Gweithredu at y Cyngor drwy'r Swyddog Rhaglen cyn gynted ag y bo'n ymarferol ar ôl diwedd y sesiwn gwrandawiad. Pan fydd y Cyngor yn fodlon bod y cynnwys yn gywir, bydd yn cael ei gyhoeddi ar wefan yr Archwiliad cyn gynted â phosibl er budd tryloywder. Bydd y Cyngor yn gweithio ar yr atodlen o Newidiadau yn sgil Materion a Godwydochr yn ochr â'r Pwyntiau Gweithredu a'u hymatebion, gan sicrhau bod y Newidiadau yn sgil Materion a Godwyd yn cael eu cofnodi'n gywir cyn gynted â phosibl. Bydd yr Arolygwyr yn cadarnhau pryd y maent yn disgwyl cael yr Amserlen gyfredol ar gyfer Newidiadau yn Sgil Materion a Godwyd; fel arfer bydd hyn cyn y sesiwn gwrandawiad terfynol.